SOS (אלבום של סיזה)

***SOS*** הוא אלבום האולפן השני של הזמרת האמריקאית סיזה. האלבום יצא לאור ב-9 בדצמבר 2022, בהוצאת חברות התקליטים טופ דואוג אנטרטיינמנט ו-RCA רקורדס. האלבום כולל הופעות אורח של דון טוליבר, פיבי ברידג'רס, טראוויס סקוט, ואול דירטי באסטרד.

האלבום קודם על ידי שלושה סינגלים "Good Days", "I Hate U" ו-"Shirt" - שניים מהם הגיעו לטופ 10 במצעד בילבורד הוט 100. "Good Days" הגיע למקום התשיעי, "I Hate U" הגיע למקום השביעי, ו-"Shirt" הגיע למקום ה-11 במצעד. האלבום עצמו זכה לשבחי המבקרים, כאשר המגזינים וראייטי, Consequence ו-BrooklynVegan דירגו את *SOS* כאחד מהאלבומים הטובים ביותר של 2022.

## רקע וקידום
האלבום הוא אלבומה השני של סיזה לאחר *[[Ctrl (אלבום)|Ctrl]]* מ-2017 והוא הוזכר לראשונה בינואר 2020. בראיון למגזין רולינג סטון סיפרה סיזה כי "אוציא מוזיקה בוודאות", אך ציינה כי ייתכן שזה לא יהיה שירים לאלבום הבא שלה, נכון לעכשיו. היא גם אמרה שהשמועה שהיא מתכננת להוציא טרילוגיית אלבומים ואז לפרוש ממוזיקה, "היא שטויות". בהמשך הראיון, היא חשפה שהיא בילתה באולפן עם המפיק המוזיקלי טימבלנד, וציינה כי "הוא ניגן פאקינג ביטים בסגנון ג'אז ברזילאי, ואני עזבתי את זה". סיזה גם חשפה שהיא שיתפה פעולה עם סיה, שלפי הדיווחים כתבה איתה שלושה שירים. בראיון למגזין וראייטי סיזה הביעה כוונות לשתף פעולה עם ג'סטין טימברלייק, פוסט מאלון, ג'ק אנטונוף וברוקהמפטון בשירים העתידיים שלה.

ב-3 באפריל 2022 נשאלה סיזה על האלבום בריאיון עם מגזין וראייטי, והשיבה שהקלטותיו, שאירעו בהוואי, הסתיימו לעת עתה, והוסיפה שהוא עתיד לצאת בקרוב. בנוסף, תיארה את הפרויקט כ"אלבום היוניסקס ביותר שלה עד כה". ב-2 במאי 2022, בעת שהייתה בנשף המט גאלה, סיזה חשפה למגזין ווג כי האלבום מיועד לצאת בקיץ, וכינתה אותו "SZA Summer". באוקטובר 2022, היא הודיעה שהאלבום יכול לצאת "בכל יום מעכשיו".

סיזה סיפרה שהיא הרגישה מתוסכלת ולחוצה והחליטה לחשוב על נוסחה חדשה של הוצאת מוזיקה חדשה, ושהיא בחרה לנקוט באסטרטגיה אחרת. במהלך שנתיים, סיזה הוציאה שירים באופן ספורדי. כל שיר שיצא היה מלווה בקליפ. במהלך המחצית השנייה של הווידאו קליפ יתנגן טיזר לסינגל הבא שלה. בטיזר בשם "PSA" שפורסם ביום הולדתה ה-33, ניתן לראות הודעה כתובה בקוד מורס, שתורגמה ל-. בריאיון למגזין בילבורד מ-16 בנובמבר 2022, אישרה סיזה את שמו וחודש יציאתו (דצמבר 2022). עוד סיפרה כי היא חשה "לחוצה" לגבי עמידה במועד היציאה, על אף שהכחישה שהיא נאלצה לעמוד בכל המועדים חודש לפני כן.

סגנון האלבום תואר כ"מגוון", אשר משלב בתוכו אלמנטים של "סרף-רוק" ו"גראנג'", לצד "צלילי הלו-פיי האהובים עליה".

ב-30 בנובמבר 2022, פרסמה סיזה את עטיפת האלבום באינסטגרם. ניתן לראות אותה לובשת חולצת הוקי של סנט לואיס בלוז בעטיפת האלבום. העטיפה מבוססת על תמונת פפראצי מפורסמת של דיאנה, נסיכת ויילס על קרש צלילה בפורטופינו בשאיטליה אשר צולמה 6 ימים לפני מותה באוגוסט 1997. סיזה סיפרה: "הכי פשוט אהבתי את איך שהיא מתבודדת היא הרגישה, וזה מה שהכי רציתי להעביר.".

ב-3 בדצמבר 2022, קידמה סיזה את האלבום בפרק של תוכנית האירוח "סאטרדיי נייט לייב" של רשת *[[NBC]]* בתור האורחת המוזיקלית שלו. לאחר שביצעה את הסינגל "Shirt" ואת השיר "Blind" בסאטרדיי נייט לייב, הודיעה שהאלבום יצא לאור ב-9 בדצמבר. ב-5 בדצמבר, פרסמה קטע משיר שנקרא "Nobody Gets Me". כעבור מספר שעות פרסמה סיזה את רשימת הרצועות הרשמית של האלבום. ב-9 בדצמבר, ביום צאתו של האלבום אישרה סיזה שתוציא מהדורת דלוקס של האלבום אשר יכלול מספר שיתופי פעולה ושירים שטרם הוכנסו לאלבום.

בנובמבר 2024, הודיעה סיזה כי היא צפייה להוציא גרסה מורחבת של האלבום.

## הרכב
האלבום מורכב מעשרים ושלוש רצועות שכתבה והלחינה הזמרת בעצמה, בהשתתפות כותבים ומפיקים, ביניהם בני בלנקו, די ג'יי דהי, ביורק, ליזו, אנט קלמונס, בייבי פייס, ג'ף בסקר, רודני ג'רקינס, גבריאל הארדמן. האלבום כולל שיתופי פעולה עם דון טוליבר, פיבי ברידג'רס, טראוויס סקוט ואול דירטי באסטרד.

מבחינה מוזיקלית, האלבום בהשראת מוזיקה R&B עכשווי, עם השפעות מהיפ הופ ופופ. האלבום דוגם סאונדים כמו מוזיקת נשמה, גוספל, ג'אז וראפ מלודי. הצליל של האלבום תואר כ"פלטה מגוונת", ומשלב אלמנטים של "רוק גולש" ו"גראנג'", לצד "ביטי הלו-פיי האהובים על סיזה".

## סיבוב הופעות
ב-13 בדצמבר 2022, הכריזה סיזה על סיבוב ההופעות הנקרא "SOS Tour", סיבוב הופעות יכלול 19 תאריכים בצפון אמריקה זהו סיבוב הופעות וסיבוב ההופעות הראשון שלה בזירה, שיחל ב-23 בפברואר 2023 בקולומבוס, ויסתיים ב-22 במרץ באינגלווד. כמופע החימום הוכרז שישמש הזמר והיוצר עומאר אפולו.

## ביקורת
### הערכה ביקורתית

כבר בצאתו הופנו כלפי האלבום ביקורות חיוביות רבות בדומה. בזמן שהאלבום יצא לאור, פרסומים רבים כבר פרסמו את רשימות האלבומים הטובים ביותר לסוף השנה שלהם. אף על פי כן, כמה פרסומים שפרסמו רשימות מאוחרות יותר כללו את *SOS* כמו מבקר העיתון "BrooklynVegan";

מגזין רולינג סטון כתב כי סיזה חיזקה את מעמדה כקול מפתח בדורה. וכי האלבום זכה לכוח עמידה משמעותי ולהצלחה במצעדים לאורך 2023, וזכה בתשע מועמדויות לגראמי. זה מדגיש את יכולתה למזג ז'אנרים מוזיקליים שונים עם רגש גולמי ומילים חכמות, ומציג את היצירתיות והאומץ שלה בתעשיית המוזיקה.

### רשימות סוף שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנים 2022–2023. מגזין רולינג סטון הכתיר את האלבום כאלבום הטוב ביותר של שנת 2023. פיצ'פורק דירגו את האלבום במקום הראשון ברשימת "100 האלבומים הטובים ביותר של שנות ה-2020 עד כה".

## פרסים
*SOS* הוכתר כאלבום השנה בטקס פרסי ה-BET לשנת 2023, יחד עם אלבומה של ביונסה *[[Renaissance (אלבום)|Renaissance]]*. האלבום גם זכה בתור אלבום השנה בטקס פרסי הסול טריין לשנת 2023 ומועמדות עבור "אלבום השנה" גם בטקס פרסי הווידאו קליפים של MTV לשנת 2023. מגזין הרולינג סטון דירג את האלבום במהדורת 2023 במקום ה-351 ברשימת 500 האלבומים הגדולים בכל הזמנים, ובתיאורו כתבו כי: "אם אי פעם היה ספק שסיזה הייתה קול מפתח בדורה, *SOS* חיסל את זה. אלבום האולפן השני שלה היה ערמומי ומלא הפתעות, אבל כוח השהייה שלו עלה על ערכו ההלם". אובדן פרס הגראמי עבור אלבום השנה בטקס פרסי הגראמי ה-66 ל-*[[Midnights]]* של טיילור סוויפט נחשב למחדל על ידי בילבורד: "האלבום הגיע לצמרת המצעד בילבורד 200 ושהה 10 שבועות, יותר מכל אלבום אחר שהועמד לפרס זה [...] מעריצי המוזיקה השחורה בעיקר הודהמו מהזכייה של סוויפט עם *Midnights*.

## ביצועים מסחריים
בינואר 2025 האלבום חזר למקום הראשון במצעד בילבורד 200 לאחר יציאת גרסה מחודשת בשם "''SOS Deluxe: Lana''" עם 15 שירים נוספים. האלבום זינק מהמקום ה-15 למקום הראשון בתאריך המצוין כ-4 בינואר 2025. האלבום הרוויח 178,000 יחידות אלבום מקבילות בשבוע שהסתיים ב-26 בדצמבר, גידול של 297%. זהו השבוע ה-11 שבו האלבום במקום הראשון, בהפרש של 22 חודשים מאז הפעם האחרונה שזה קרה, הפער הארוך ביותר מאז החל המצעד להתפרסם באופן קבוע במרץ 1956. 15 השירים החדשים בגרסת ה-*Lana* הניבו 105,000 יחידות, מה שהיה מספיק להוביל את המצעד גם אם היו מופרדים כאלבום עצמאי.

בשבוע השישי בצמרת המצעד בילבורד 200, סיזה השוותה את שיאה לזמרות כמו אדל וטיילור סוויפט אשר הכניסו אלבום לצמרת המצעד במשך 6 שבועות ויותר בעשור האחרון. בשבוע ה-4 ביוני 2024, סיזה השוותה שוב את שיאה לזמרת האמריקאית טיילור סוויפט (עם אלבומה *[[Midnights]]*) לאלבומים הנשיים עם מרבית השבועות בעשירייה הראשונה של המצעד האלבומים בילבורד 200 בשנות ה-2020, עם 68 שבועות כל אחת מהן. נכון לשנת 2025, עם 85 שבועות, סיזה היא האמנית עם מרבית השבועות בעשירייה הראשונה במצעד האלבומים בילבורד 200, כאשר עקפה את *[[21 (אלבום)|21]]* של אדל.

ברשת הזרמת המדיה ספוטיפיי, האלבום היה לאלבום המוסטרם ביותר על ידי זמרת לשנת 2022, עם יותר מ-13 מיליארד השמעות, כאשר עקף את השיא של הזמרת האמריקאית טיילור סוויפט עם *[[Midnights]]*.

## רשימת רצועות

### הערות
* "SOS" מכיל אינטרפולציה של "Listen", בביצועה של ביונסה.
* "Low" כולל שירה נוספת ללא קרדיט של טראוויס סקוט.
* "Love Language" מכיל אינטרפולציה של "I Don't Wanna", בביצוע אליה; מכיל סימפול של "Hit Different", בביצוע סיזה בהשתתפות טיי דולה סיין ונכתב על ידי סולנה רו, טיי דולה סיין, ג'וניור, רוב ביזל, פארל ויליאמס וצ'ד הוגו.
* "Good Days" מכיל אינטרפולציה של "In Too Deep", בביצוע ג'ייקוב קולייר בהשתתפות קיאנה לדה ונכתב על ידי קולייר.
* "Forgiveless" מכיל דוגמה של "Hidden Place", שנכתב ובוצע על ידי ביורק; ו-"The Stomp", שכתב ובוצע על ידי אול דירטי באסטרד.
* "Ghost in the Machine" ו-"Far" כוללים שירה נוספת ללא קרדיט של סדגורו.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי סיזה
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי שלבאק
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרסי ה-BET: מוזיקה: אלבום השנה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה בברזיל
קטגוריה:אלבומי חברת RCA רקורדס